എല്ലാ ശനിയാഴ്ചയും മട്ടന്കറിയും കൂട്ടി ഊണ് ! രണ്ടു ദിവസം നല്ല മീന് ശാപ്പാട് മൂന്നു ദിവസം കപ്പപ്പുഴുക്ക്. വിഭവസമൃദ്ധവും പോഷക സമൃദ്ധവുമായ ജയില് ഭക്ഷണ മെനു ഇങ്ങനെ ! മൂന്നു ദിവസം ചപ്പാത്തിയും മൂന്നു ദിവസം ഉപ്പുമാവും പ്രാതലിന് കിട്ടും. ഒരു ദിവസം ഇഡ്ഡലിയും. കാര്യമായ ജോലിയില്ലാതെ സൂരജും ഇനി തിന്നു കൊഴുക്കും. ശിക്ഷിക്കപ്പെട്ട പ്രതികളെ മാനസാന്തരപ്പെടുത്താനുള്ള ജയില് വാസം അവരെ മാനസാന്തരപ്പെടുത്തുമോ ? ഭാര്യയെ പാമ്ബിനെകൊണ്ടു കടിപ്പിച്ചുകൊന്ന സൂരജിന് ജയില് വാസം മനംമാറ്റമുണ്ടാക്കുമോ കണ്ടറിയാം തിരുവനന്തപുരം: ഉത്ര വധക്കേസിലെ പ്രതിയായ ഭര്ത്താവ് സൂരജിനെ ഇരട്ട ജീവപര്യന്തം ശിക്ഷിച്ചതോടെ വധശിക്ഷ പ്രതീക്ഷിച്ച പലരും നിരാശരായി. രണ്ടുകേസുകളിലായി ആദ്യം 17 വര്ഷവും പിന്നീട് ഇരട്ട ജീവപര്യന്തവുമാണ് സൂരജ് അനുഭവിക്കേണ്ടത്. വര്ഷങ്ങള് ഇയാള് ജയിലില് കഴിയേണ്ടി വരും. സൂരജ് വധശിക്ഷയക്ക് അര്ഹനാണെങ്കിലും പ്രായമാണ് അയാളെ തുണച്ചത്. കേരളത്തിലെ വിവിധ ജയിലുകളിലായി 17 പേരാണ് വധശിക്ഷ കാത്തുകഴിയുന്നത്. ഇവരൊക്കെ ഇപ്പോള് ജയിലിലെ മികച്ച ഭക്ഷണവും കഴിച്ച് സുഖിമാന്മാരായി കഴിയുകയാണ്. ശിക്ഷ കിട്ടി ജയിലില് കഴിയുന്ന ഇവരുടെ ഭക്ഷണം എന്തൊക്കെയാണെന്ന് അറിയുമോ ? വിഭവ സമൃദ്ധമൊന്നുമല്ലെങ്കിലും പോഷക സമൃദ്ധമാണ് ഇവരുടെ ഭക്ഷണം. ആഴ്ചയില് ഏഴു ദിവസവും വ്യത്യസ്ത മെനുവാണ് ഇവിടെ. ഞായറാഴ്ച രാവിലെ ഇഡ്ഡലിഅല്ലെങ്കില് ദോശ, കൂടെ കറിയായി സാമ്ബാര് ഒപ്പം ചായയും കിട്ടും. ഉച്ചയ്ക്ക് ചോറിനൊപ്പം അവിയല്, തീയല്, തൈര് എന്നിവ കിട്ടും. അത്താഴത്തിന് ചോറും തോരനും രസവുമാണ് മെനു. തിങ്കളാഴ്ച രാവിലെ ചപ്പാത്തി, കടലക്കറി, ചായ കിട്ടും. ഉച്ചയ്ക്ക് ചോറും മീന്കറിയും മെഴുക്കുപുരട്ടിയും കൂടെ പുളിശേരിയും ഉണ്ട്. രാത്രിയാകട്ടെ ചോറിനൊപ്പം കപ്പപ്പുഴുക്കും രസവും അച്ചാറും കിട്ടും. ചൊവ്വാഴ്ച ഉപ്പുമാവാണ് പ്രാതല്. ഗ്രീന്പീസ് കറിയും ചായയും ഒപ്പം കിട്ടും. ഉച്ചയ്ക്ക് ചോറ്, അവിയല്, സാമ്ബാര്, തൈര് എന്നിവയാണ് വിഭവങ്ങള്. രാത്രി ചോറിനൊപ്പം തോരനും ചെറുപറയും കറിയായി കിട്ടും. ബുധനാഴ്ച ദിവസം രാവിലെയാണ് ചപ്പാത്തിയും കടലക്കറിയും ഉള്ളത്. ചായയും കിട്ടും. ഉച്ചയ്ക്ക് ചോറിനൊപ്പം മീന് കറിയും അവിയലും പുളിശേരിയും ഉണ്ട്. അത്താഴത്തിന് ചോറിന്റെ കൂടെ കപ്പപ്പുഴുക്ക്, അച്ചാര്, രസം എന്നിവയുമുണ്ട്. വ്യാഴായ്ചയും ഉപ്പുമാവും ഗ്രീന്പീസുമാണ് രാവിലെ കിട്ടുക. ഉച്ചയ്ക്ക് ചോറിനൊപ്പം സാമ്ബാര് , അവിയല് തൈരും രാത്രിയില് ചോറിന്റെ കൂടെ തീയലും തോരനും ഉണ്ടാകും. വെള്ളിയാഴ്ച രാവിലെ ചപ്പാത്തിയും പീസ് കറിയും തന്നെയാണ്. ഉച്ചയ്ക്ക് ചോറിന്റെ കൂടെ അവിയല്, എരിശേരി, പുളിശേരി എന്നിവയുമുണ്ട്. രാത്രിയില് ചോറും രസവും തോരനുമുണ്ടാകും. ശനിയാഴ്ചകളില് മെനു ഇത്തിരി ലാവിഷാണ്. രാവിലെ ഉപ്പുമാവും ഗ്രീന് പീസും ചായയും ഉണ്ട്. ഉച്ചയ്ക്ക് ചോറിനും തോരനും പുളിശേരിക്കുമൊപ്പം മട്ടന് കറിയുമുണ്ട്. അത്താഴത്തിന് ചോറിന്റെ കൂടെ കപ്പപ്പുഴുക്ക്, രസം, അച്ചാര് എന്നിവയും കിട്ടും. എന്തായാലും കാര്യമായ അധ്വാനമില്ലാതെ ഈ മെനുവിലെ ഭക്ഷണവും കഴിച്ച് ഇനി സൂരജും ജയിലില് ഉണ്ടാകും. ശിക്ഷിക്കപ്പെട്ട പ്രതികള് മാനസാന്തരപ്പെടുത്തുകയാണ് ജയില് ശിക്ഷയുടെ ലക്ഷ്യം. ശിക്ഷ കഴിഞ്ഞ് പുറത്തിറങ്ങുന്നവരൊക്കെ നന്നായോചോദ്യം അവശേഷിക്കുന്നു.